Els alcaldes d'Alaquàs, Adaia i Xirivella es reuneixen per a coordinar la defensa dels interessos comuns
04/06/2010

# Els alcaldes d'Alaquàs, Adaia i Xirivella es reuneixen per a coordinar la defensa dels interessos comuns

*   04/06/2010
*   [Imprimir](#)
*   Compartir
*    https://www.alaquas.org/documento.asp?id\_do=12121

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12121%2F0&title=Ajuntament%20d%27Alaqu%C3%A0s.%20Premsa.Els%20alcaldes%20d%27Alaqu%C3%A0s%2C%20Adaia%20i%20Xirivella%20es%20reuneixen%20per%20a%20coordinar%20la%20defensa%20dels%20interessos%20comuns)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12121/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12121/04062010img_7267_Form_4.jpg)](https://www.alaquas.org/ficheros/documentos/2010/2/12121/04062010img_7267_Form_10.jpg "<a href='https://www.alaquas.org/ficheros/documentos/2010/2/12121/04062010img_7267_Form_10.jpg' target=_blank><i class='fa fa-external-link' aria-hidden='true'></i>.Els alcaldes d'Alaquàs, Adaia i Xirivella es reuneixen per a coordinar la defensa dels interessos comuns</a>")

La sanitat, l'educació i els transports centren la primera trobada dels alcaldes dels tres municipis

Els alcaldes d'Alaquàs, Elvira García Campos; Aldaia, Empar Navarro, i Xirivella, Josep Soriano, s'han reunit en l'Ajuntament d'Alaquàs per a estudiar els diferents assumptes i qüestions que afecten de forma conjunta als tres municipis i van decidir mantenir aquest tipus de reunions periòdicament i amb freqüència per a planificar actuacions conjuntes.

Ja entrant en matèria, la reunió va fixar com a qüestions que més preocupen les quals es refereixen a tres temes: la sanitat, l'educació i els transports. Pel que fa al transport públic, tots van manifestar la seua preocupació pel retard en les millores promeses per la Conselleria de Transports, com són l'augment en la freqüència de passada i les millores en els itineraris de les línies d'autobusos depenents de l'Agència Valenciana de Mobilitat Metropolitana, així com la demanda de títols de transport (bons transbord, bo 10) combinables amb metre i EMT com existeixen en altres línies per a fer més atractiu i rendible l'ús del transport públic per als veïns dels tres municipis.

Però sobretot en matèria de transport, tant les alcaldesses d'Aldaia i Alaquàs com l'alcalde de Xirivella van coincidir que la prioritat ha de ser l'arribada del metro a les seues poblacions. "Estem farts d'una dècada d'estudis informatius, avantprojectes, al·legacions, reunions, dibuixos i promeses. Considerem que no s'ha avançat gens en tot aquest temps. Volem i exigim un projecte concret i específic per a l'arribada del metro a Aldaia, Alaquàs i Xirivella. Som 100.000 habitants i considerem que hi ha un greuge comparatiu contra nosaltres. El Pla d'Infraestructures presentat recentment per la Generalitat segueix sense oferir solucions clares per als nostres pobles.

"Per això estem decidits a emprendre accions conjuntes per a defensar els drets dels nostres veïns, que considerem que estan sent discriminats per la Generalitat." "Com a primera mesura sol·licitem una reunió urgent amb el conseller d'Infraestructures, Mario Flores, per a plantejar les nostres demandes i exigir solucions. Ens hem cansat d'esperar. Els 100.000 veïns d'Aldaia, Alaquàs i Xirivella tenen dret a un servei públic de transports de qualitat", han destacat els alcaldes.